**Karoline Simpson-Larsen** (født 4. august 1997) er en norsk langrennsløper som representerer IL Vargar. Hun vant 5 km fri teknikk under U23-NM i langrenn 2019, og kom på sjuendeplass i seniorklassen og andreplass i U23-klassen under Norgescupen i langrenn 2019/20. 

Hun har også deltatt i flere motbakkeløp, og har bl.a. vunnet NM i motbakkeløp 2023.

Idrettskarriere
---------------

### Sesongen 2013–14

Simpson-Larsen deltok i sitt første FIS-renn 3. januar 2014, i Norgescuprennet på Sjusjøen, der hun kom på sjuendeplass i K17-klassen. I Junior-NM på ski 2014 kom hun på ellevteplass på 7,5 km klassisk og femteplass på 5 km fri teknikk. På stafetten kom hun på 36.-plass sammen med Hordaland Skikrets lag 1. 

Hun fikk én femteplass og to sjuendeplasser i K17-klassen under Norgescupen i langrenn for junior 2013/14, og endte på niendeplass med 213 poeng. Marte Mæhlum Johansen vant norgescupen i denne klassen.

### Sesongen 2014/15

Under Junior-NM på ski 2015 del 1 (sprint) kom hun på 21.-plass i K18-klassen. Under NM del 2 på Hommelvik kom hun på 5.-plass på 10 km fri teknikk og 10.-plass på 5 km klassisk. Hun deltok også på 5 km klassisk under NM på ski 2015 i Harstad, og kom der på 49.-plass.

Hun kom på fjerdeplass i K18-klassen under Norgescupen i langrenn for junior 2014/15, med 411 poeng totalt.

### Sesongen 2015/16

Simpson-Larsen deltok i K19/20-klassen under Junior-NM på ski 2016. På sprinten i februar kom hun på 26.-plass. Under Junior-NM del 2 i mars kom hun på tiendeplass på 15 km klassisk og sjuendeplass på 5 km klassisk. I NM på ski 2016 kom hun på 49.-plass på 5 km fri teknikk.

I Norgescupen i langrenn for junior 2015/16 kom hun på 12.-plass.

### Sesongen 2016/17

Under Sesongåpningen i langrenn i Norge 2016 på Beitostølen i november kom hun på 28.-plass på 10 km klassisk og 25.-plass på 10 km fri. Hun deltok i Junior-VM på ski 2017, som ble arrangert i USA, og kom der på 23.-plass på 5+5 km skiathlon, der Marte Mæhlum Johansen vant. Hun deltok i klassen K19/20 under Junior-NM på ski 2017, og kom der på 36.-plass på sprinten, 14.-plass på 5 km klassisk og 12.-plass på 15 km fri stil.

Hun kom på 42.-plass på 5 km fri teknikk under NM på ski 2017, og kom på 14.-plass under Norgescupen i langrenn for junior 2016/17.

### Sesongen 2017/18

Under Sesongåpningen i langrenn i Norge 2017 på Beitostølen i november kom hun på 35.-plass på 10 km klassisk og 24.-plass på 10 km fri. Hun debuterte i Skandinavisk Cup denne sesongen, men fikk ingen poeng i sammendraget i Skandinavisk Cup 2017/18.

Hun deltok i NM på ski 2018, og kom der på 26.-plass på 10 km fri teknikk og 37.-plass på 7,5+7,5 km skiathlon, og under NM del 2 i Alta kom hun på 25.-plass på 5 km klassisk og på 30 km fri teknikk. I Norgescupen i langrenn 2017/18 kom hun på ellevteplass i U23-klassen.

### Sesongen 2018/19

Hun deltok i motbakkerulleskiløpet Lysebotn Opp 2018 i august, og kom der på 36.-plass i seniorklassen. Sesongåpningen i langrenn i Norge 2018 var som vanlig Beitosprinten, og Simpson-Larsen kom der på 23.-plass i klassisk og 24.-plass i skøyting.

Hun fikk sine første poeng i Skandinavisk Cup denne sesongen, med en 22.-plass som beste plassering, og endte på en 47.-plass total med 44 poeng, og hun kom der på 32.-plass i distansecupen.

Under NM på ski 2019 del 1 på Meråker kom hun på 15.-plass på 10 km klassisk og 22.-plass på 7,5+7,5 km skiathlon, og under NM del 2 kom hun på 37.-plass på både 5 km fri og tremila i klassisk. Den 10. mars 2019 debuterte hun i Verdenscupen i langrenn, med en 40.-plass på 30 km klassisk i Holmenkollen. Under Norgescupen i langrenn 2018/19 kom hun på sjetteplass i U23-klassen, etter at hun vant to av rennene, og hun kom på ellevteplass i seniorklassen, der hun fikk en andreplass som beste enkeltresultat.

### Sesongen 2019/20

Simpson-Larsen fikk en god start på sesongen 2019/20, med en 13.-plass på 10 km klassisk og sjuendeplass på 10 km fri teknikk under Sesongåpningen i langrenn i Norge 2019 på Beitostølen. Hun kom på 28.-plass i skiathlon under verdenscuprennet på Lillehammer i desember, som ble hennes beste enkeltplassering i verdenscupen denne sesongen. Hun kom på 18.-plass på 15 km klassisk og 26.-plass på 10 km fri teknikk under NM på ski 2020, og hun deltok i U23-VM på ski 2020, der hun kom på 14.-plass på 10 km klassisk.

### Sesongen 2020/21

I august deltok hun i Lysebotn Opp 2020, og kom der på fjerdeplass. Under Sesongåpningen i langrenn i Norge 2020 på Beitostølen kom hun på fjerdeplass på 10 km fri og sjetteplass på 10 km klassisk.

Referanser
----------

1. ↑  OA.no - *Se komplette resultater fra Norgescupen*, besøkt 23. november 2020.
2. ↑  FIS - *Karoline Simpson-Larsen - Results 2014*, besøkt 23. november 2020.
3. ↑  Norges skiforbund - *NM junior Mo i Rana: Fredag klassisk*, besøkt 23. november 2020.
4. ↑  Norges skiforbund - *NM junior Mo i Rana: Lørdag Fri teknikk*, besøkt 23. november 2020.
5. ↑  Norges skiforbund - *Statoil Norgescup Langrenn 2013-2014 Kvinner 17 år*, besøkt 23. november 2020.
6. ↑  Emit live server - *Resultatliste Finale NM Junior langrenn Sprint*, besøkt 24. november 2020.
7. ↑  Langrenn.com - *Resultater Junior-NM Hommelvik - Kvinner 18 år - 10 km, fristil*, besøkt 24. november 2020.
8. ↑  Langrenn.com - *Resultater Junior-NM Hommelvik - Kvinner 18 år - 5 km, klassisk*, besøkt 24. november 2020.
9. ↑  Langrenn.com - *Resultater NM Harstad - 5 km - Kvinner 2015*, besøkt 24. november 2020.
10. ↑  Norges skiforbund - *Statoil Norgescup Langrenn 2014-2015 Kvinner 18 år*, besøkt 24. november 2020.
11. ↑  Norges skiforbund - *Resultatliste Finale Statoil Norges Cup Sprint*, besøkt 24. november 2020.
12. ↑  Norges skiforbund - *NM Junior Langrenn 2016 Klass.*, besøkt 24. november 2020.
13. ↑  Norges skiforbund - *Nm Junior Langrenn Fri*, besøkt 24. november 2020.
14. ↑  FIS - *Karoline Simpson-Larsen - Results 2016*, besøkt 24. november 2020.
15. ↑  Norges skiforbund - *Statoil Norgescup Langrenn 2015-2016 Kvinner 19-20 år*, besøkt 24. november 2020.
16. ↑  Langrenn.com - *Beitosprinten - Sesongåpning Beitostølen 2016 - Alle resultater*, besøkt 24. november 2020.
17. ↑  FIS - *FIS Junior World Ski Championships - Women's Skiathlon 5km/5km C/F*, besøkt 24. november 2020.
18. ↑  Norges skiforbund - *Junior NM 2017 Fristil*, besøkt 24. november 2020.
19. ↑  Norges skiforbund - *Junior NM 2017 Klassisk*, besøkt 24. november 2020.
20. ↑  FIS - ''*Karoline Simpson-Larsen - Results 2017*, besøkt 24. november 2020.
21. ↑  EQ Timing - *NSF Norgescup Junior 2017 - K19/20*, besøkt 24. november 2020.
22. ↑  FIS - *Cup Standings - Scandinavian Cup - 2018*, besøkt 24. november 2020.
23. ↑  FIS - ''*Karoline Simpson-Larsen - Results 2018*, besøkt 24. november 2020.
24. ↑  Norges skiforbund - *U23 Kvinner 2017 - 2018*, besøkt 24. november 2020.
25. ↑  Blinkfestivalen - *Lysebotn Opp 7,5 km kvinner Resultatliste Lysebotn 02.08.2018* Arkivert 24. september 2020 hos Wayback Machine. besøkt 24. november 2020.
26. ↑  FIS - ''*Karoline Simpson-Larsen - Results 2019*, besøkt 24. november 2020.
27. ↑  FIS - *up Standings - Scandinavian Cup - 2019*, besøkt 24. november 2020.
28. ↑  Norges skiforbund - *Equinor Norgescup, kvinner senior 2018/2019*, besøkt 24. november 2020.
29. ↑  FIS - *Karoline Simpson-Larsen - Results 2020.*, besøkt 24. november 2020.
30. ↑  Aftenbladet.no - *Johaug med maktdemonstrasjon i «hemmelig» konkurranse*, besøkt 24. november 2020.
31. ↑  FIS - *Karoline Simpson-Larsen - Results 2021.*, besøkt 24. november 2020.

Eksterne lenker
---------------

* (en) Karoline Simpson-Larsen – FIS (langrenn) Rediger på Wikidata